als_Latn dik_Latn sag_Latn
Në Qeverinë e ardhshme të kryeministrit Zoran Zaev, 15 ministri do të drejtohen nga maqedonasit dhe 9 të tjera nga shqiptarët.
Nga propozimet e para për ndarjen e hisës qeveritare del që shqiptarët nuk do të kenë në kontroll asnjërën nga ministritë e rëndësishme, shkruan Konica.al.
Duke demantuar të gjitha pritjet, Ministria e Brendshme do të jetë e drejtuar nga Oliver Spasovski. Kjo ministri e rëndësishme për sigurinë e vendit ka qenë gjithmonë e rezervuar ekskluzivisht për maqedonasit, me përjashtim të periudhës së qeverisë teknike kur ajo është udhëhequr nga ministri Agim Nuhiu.
Edhe diplomacia e këtij shteti nuk do të jetë e drejtuar nga ndonjë ministër shqiptar. Nga propozimet e LSDM-së shihet që si ministër i Punëve të Jashtme është propozuar Nikolla Dimitrov.
Edhe ministri të tjera që kanë në dorë manaxhimin e fondeve dhe investimeve, si Ministria e Financave dhe ajo e Bujqësisë, do të jenë të rezervuara për maqedonasit, përkatësisht për Dragan Tevdovskin dhe Lupço Nikolovskin.
Nga përbërja e kabinetit qeveritar shihet që shqiptarët ende janë larg vendimmarrjes së vërtetë, përderisa ministri të tilla si ajo e Punëve të Brendshme dhe Ministria e Jashtme drejtohen në mënyrë të përhershme nga maqedonasit.
als_Latn als_Latn als_Latn als_Latn als_Latn als_Latn